# Sak 3: Årsmelding fra styret i Tromsø SV 2020

## Innledning

2020 har vært et mellomvalgsår. Etter at Tromsø SV gjorde et godt valg i 2019 oppnådde 6039 stemmer, 16,0 % og sju kommunestyrerepresentanter har partiet vært i et flertallssamarbeid med Arbeiderpartiet, Senterpartiet og Miljøpartiet de grønne. Partiene styrer på bakgrunn av den [politiske plattformen du kan finne her.](https://www.tromsosv.no/politisk-plattform-for-ap-sv-sp-og-mdg-for-perioden-2019-2023/)  I 2020 fikk partiet sammen med en bred folkelig bevegelse bevart Finnheia, slik at planene om å bygge en hyttelandsby i myrområdene ble stanset. Partiet har også programfestet at for å bedre luftkvaliteten ved blant annet å få råd til kostebiler, er å innføre piggdekkstoffavgift i Tromsø nødvendig. At drivstoffavgift ble vedtatt i år vil gjøre livet bedre for folkehelsen, for astmatikere og for andre med luftveisproblemer fra neste år. Tromsø kommune har større økonomiske behov enn kommunen har ressurser, og budsjettsituasjonen preget også 2020.

Årsmeldingen er styrets gjennomgang av årsplanen for foregående år. Det styret har oppnådd har styret oppnådd gjennom samarbeid med medlemmer, frivillige, folkevalgte og andre støttespillere.

Arbeidsplanen for 2020 følger som [*vedlegg 1,*](#_Vedlegg_1:_Arbeidsplanen_1)en liste over arrangementer følger som[*vedlegg 2*](#_Vedlegg_2:_Liste)og en liste over folkevalgte- og tillitsvalgte følger som[*vedlegg 3.*](#_Vedlegg_3:_Liste) Styrets forretningsordenen følger som [*vedlegg 4.*](#_Vedlegg_4._Forretningsordenen)

## Styrets sammensetning

Styret har i 2020 bestått av

* Matias Hogne Kjerstad (leder),
* Marie Hella Lindberg (nestleder),
* Anders Lind (sekretær),
* Pål Julius Skogholt(gruppeleder/kasserer),
* Abdalla Ali Mohammed,
* Maja Sandvik Lockert (kvinnepolitisk leder),
* Stein Valkoinen,
* Line Solbakken,
* Norun Kristine Kjerstad/ Torje Glosemeyer Fangel (Sosialistisk Ungdom),
* Ellen Herland (møtende varamedlem),
* Peter André Jensen (møtende varamedlem),
* Helga Wigdel (møtende varamedlem),
* og Reidun Berntsen Heggen(møtende varamedlem)

I forbindelse med at Sosialistisk Ungdom avholdt årsmøtet sitt i mars 2020, valgte avtroppende lokallagsleder Norun Kristine Kjerstad å ikke representere SU i SVs styre lengre. Tromsø SU valgte nyvalgt lokallagsleder Torje Glosemeyer Fangel som ny representant. Regine Rostad, nestleder i Tromsø SU, har møtt som vara ved noen anledninger.

## Styrets arbeid

Styret har hatt 12 styremøter og behandlet 119 saker i perioden 3. februar 2020 til 13. januar 2021. Styremøtene varer i utgangspunktet i to timer, og avholdes normalt én gang i måneden i uken før kommunestyremøtene. Omtrent halvparten av møtene har vært digitale. Styrets forretningsorden følger som [*vedlegg 4.*](#_Vedlegg_4:_Styrets)

I tillegg til oppgavene som følger av styrets sammensetning, ringer nestleder Marie Hella Lindberg nye medlemmer for å ønske dem velkommen, for å høre om hva de er opptatt av og for å høre om det er noe spesielt de ønsker å bidra med.

Styret samarbeider med Tromsø Sosialistisk Ungdom ved at SU er representert i SVs styre. Styret ivaretar en samarbeidsavtale med Fagforbundet avdeling 177 (Tromsø kommune) sammen med kommunestyregruppa.

## Medlemsutvikling

2012: 172
2013: 189
2014: 190
2015: 199
2016: 203
2017: 232
2018: 262
2019: 323
2020: 329

Tromsø SV satte medlemsrekord i 2020.

## Vurdering av hvordan arbeidsplanen er gjennomført

Styret vil nedenfor gjøre rede for handlingene som ble vedtatt i arbeidsplanen, før styret deretter vurderer gjennomføringen. Arbeidsplanen følger av [*vedlegg 1*](#_Vedlegg_1:_Arbeidsplanen)*,* mens en liste over arrangementer rettet mot medlemmer følger av [*vedlegg 2.*](#_Liste_over_arrangementer)

I arbeidsplanen for 2020 skulle styret «Arrangere møter om aktuelle tema, og legge til rette for gode vedtak.» og «Arrangere ulike lavterskeltiltak/sosiale tiltak for at det skal bli lettere å bli med i partiarbeidet, spesielt rettet mot nye medlemmer». Styret mener at temaene for møtene er blitt mer aktuelle i år enn i fjor. Temaene er valgt ut fra en tanke om at medlemmene og andre SV-sympatisører skal bli oppdatert på og delta i aktuelle debatter i Tromsøsamfunnet. Dette har vært en måte å gi medlemmene påvirkning på politikken i Tromsø på. Det har vært truffet få vedtak i medlemsmøtene, men tre av medlemsmøtene handlet om saker som ble diskutert i styret og som kan ha bidratt til mer kunnskap inn i styret og kommunestyregruppen. Dette gjelder møtet om skytebanen, møtet om situasjonen i helse- og omsorg og møtet om trasévalget til innfartsveien E8.

Byvandringen var årets største møte i antall deltakere. Sammenlignet med i fjor har styret arrangert flere, men mindre møter. Digitale møter har vært en nødløsning, men det er vanskelig å arrangere møtene slik at de blir sosiale på samme måte som fysiske møter. Det har ikke blitt avholdt egne sosiale møter for nye medlemmer, men det ble avholdt en digital 1. mai-frokost og møtet med fylkesråd Bjarne Rohde ble avholdt på en pizzarestaurant. Til tross for styrets forsøk på senke terskelen på møtene, er det nok fremdeles slik at terskelen for å delta på møtene til Tromsø SV er for høy for mange. Sted, tidsbruk og tema kunne ha vært endret for noen av møtene, slik at det blir enklere for medlemmer å delta.

Styret har også fremdeles noe å gå på hva gjelder å bedre opplærings- og skoleringstilbudet i Tromsø SV. Styret mener at temaene for møtene i stor grad dekker hovedsakene i SVs politikk. Det bemerkes at det er ikke arrangert egne opplærings- og skoleringsmøter, da styret antar at slike møter i liten grad mobiliserer medlemmer.

Ifølge arbeidsplanen for 2020 skulle styret sørge for medlemmene fikk innvirkning på programprosessen. Styret har arrangert to ulike medlemsmøter, og hatt en egen arbeidsgruppe som sendte inn innspill til programkomiteen. Styret ba også om innspill til sitt arbeid fra organisasjoner i Tromsø, og fikk innspill fra LO i Tromsø og Fagforbundet Tromsø kommune avdeling 177. Disse ble både brukt i behandlingen i styret og sendt direkte til programkomiteen. Av forslagene som fikk flertall i styret, fikk nesten alle gjennomslag i den første innspillsrunden ved at de ble omtalt i det første programutkastet. Styret har også i større grad enn i fjor oppnådd målet i arbeidsplanen om at Tromsø skal være et forum for utvikling av politikk fordi styret har vedtatt flere uttalelser i år enn i fjor. De fleste av uttalelsene sendes til kommunestyregruppen.

Videre anga arbeidsplanen at Tromsø SV skal «kommunisere godt med medlemmer og andre ved bruk av sosiale medier, e-post og andre kanaler». Styret bruker e-post og Facebook-gruppen Tromsø SV interndebatt i sin kommunikasjon. Sammenlignet med i fjor har styret tatt i bruk e-postmarkedsføringsverktøyet Apsis, slik at styret i større grad bruker bilder i e-postene. Styret bruker også Tromsø SVs Facebook-likeside og Instagram-konto. Styret bruker ikke Tromsø SVs Twitter-konto. Styret har også sagt opp leiekontrakten, slik at partiet ikke lenger har et partikontor.

Styret mener at det alt i alt har gjennomført arbeidsplanen på en tilfredsstillende måte. Den store utfordringen for laget har vært å gi flere mennesker oppgaver. Denne oppgaven er fremdeles uløst. Mange har i dag lyst til å bidra til å fremme rettferdighet og miljø, men får ikke muligheten på grunn av Tromsø SVs organisering.

Tromsø, 21. januar 2021

Matias Hogne Kjerstad Maria Hella Lindberg Stein Valkoinen

(sign.) (sign.) (sign.)

Anders Lind Abdalla Ali Mohammed Maja Sandvik Lockert

(sign.) (sign.) (sign.)

Line Solbakken Torje Glosemeyer Fangel Pål Julius Skogholt

(sign.) (sign.) (sign.)

Vedlegg:

Vedlegg 1: Arbeidsplanen for 2020
Vedlegg 2: Liste over arrangementer
Vedlegg 3: Liste over folkevalgte og tillitsvalgte
Vedlegg 4: Forretningsordenen for styret i Tromsø SV

## Vedlegg 1: Arbeidsplanen for 2020

**Arbeidsplan for styret i Tromsø SV 2020**

Dette dokumentet skal veilede arbeidet i Tromsø SV i 2020. Planen er retningsgivende og må oppdateres etter hvert.

2020 er et mellomvalgsår. Vi ønsker å bruke året på å legge et solid grunnlag for en god valgkamp i 2021. En gledelig endring fra 2019 er at medlemstallet har økt betraktelig i løpet av året, noe som også byr på utfordringer med tanke på å involvere medlemmene våre.

Vi vil gi medlemmene gode kanaler for innvirkning på politikken i Tromsø kommune, samt legge til rette for at medlemmer skal ha innflytelse på prosesser sentralt i partiet. I 2020 blir det et spesielt fokus å programprosessen.

Tromsø SVs mål for året:

* Legge til rette for at medlemmene får reell innvirkning på politikken i Tromsø
* Skape nye arenaer for medlemsdeltakelse
* Jobbe for å gjennomføre politikken som er nedfelt i samarbeidserklæringa mellom SV, Ap, Sp og MDG
* Tromsø SV skal være et forum for utvikling av politikk

Handlinger:

* Arrangere møter om aktuelle tema, og legge til rette for gode vedtak
* Arrangere ulike lavterskeltiltak/sosiale tiltak for at det skal bli lettere å bli med i partiarbeidet, spesielt rettet mot nye medlemmer
* Kommunisere godt med medlemmer og andre ved bruk av sosiale medier, e-post og andre kanaler
* Utvikle et bedre opplærings- og skoleringstilbud i Tromsø SV

## Vedlegg 2: Liste over arrangementer

|  |
| --- |
| Liste over arrangementer |
| 23. januar  | Årsmøte i Tromsø SV. Innledning ved Torgeir Knag Fylkesnes, stortingsrepresentant  |
| 6. februar | Møte om skytebane på partikontoret. Innledning ved Benjamin Arvola Notkevich, leder av Skytebaneutvalget og kommunestyrerepresentant. Bare for medlemmer.  |
| 10. februar | Møte om Iskanten i kommunestyresalen. Innledning ved stortingsrepresentantene Arne Nævra og Lars Haltbrekken  |
| 19. februar | Diskusjonsmøte om situasjonen i Helse og omsorg i formannskapssalen. Innledning ved avdelingsdirektør Margrethe Kristiansen og leder av Helse- og velferdsutvalget Gunhild Johansen. Bare for medlemmer.  |
| 4. mars | Møtet «Vold er ingen privatsak» ble avholdt i Fagforbundet Tromsø kommune avd. 177s lokaler. Innledning ved Barbora Jakobsen, psykolog og kontorleder ved Alternativ til vold. Appell ved Maja Sandvik Lockert, kommunestyrerepresentant.  |
| 8. mars  | Gå med SV og SU i 8. mars-toget! |
| 7. april  | Digitalt møte om SVs arbeidsprogram. Innledning ved Christian Torset, medlem av programkomiteen og leder for SVs fylkestingsgruppe i Nordland. Bare for medlemmer.  |
| 1. mai | Digital 1. mai-frokost |
| 14. mai | Digitalt møte «Koronapandemien og skolen». Innledning ved Mona Fagerås, stortingsrepresentant og SVs utdanningspolitiske talsperson og Vilde Therese Teig, lektor ved Mortensnes skole |
| 18. juni | Møte om rettferdig omstilling/Grønn new deal på Quality Hotel SagaInnledning ved Torgeir Knag Fylkesnes.  |
| 22. juni  | Digitalt møte «Reindriften og Arctic Center». Innledning ved Silje Karine Muotka er rådsmedlem for Sametinget (NSR) |
| 24. juni | Møtet *«Arctic Center, klima og friluftsliv»* i kommunestyresalen.Innledning ved Åsne Høgetveit, kommunestyrerepresentant og Iver Martnes, aktivist i Bevar Finnheia-gruppen  |
| 18. august  | Diskusjonsmøte om E8. Innledning ved Statsvegvesen og en miljøaktivist/østre trasé-tilhenger. Bare for medlemmer.  |
| 8. september | Byvandring om ny sentrumsplan i Tromsø Sentrum. Under byvandringen holdt en rekke ulike aktører innledning, blant annet Åsne Høgetveit og Ingrid Hovda Lien som sitter i Kommune og byutviklingsutvalget.  |
| 15. oktober  | Forskjeller i videregående skole med fylkesråd Bjarne Rohde på Yonas Pizza & Catering.  |
| 26. november  | Digitalt møte om programkomiteens forslag. Møtet het «Hva bør SVs politikk være de neste årene?». Innledning ved programkomiteens leder Kirsti Bergstø  |

## Vedlegg 3: Liste over folkevalgte og tillitsvalgte

|  |
| --- |
| Liste over folkevalgte og tillitsvalgte  |
| Nasjonalt |
| Torgeir Knag Fylkesnes | stortingsrepresentant og nestleder i SV |
| Marie Hella Lindberg | medlem av internasjonalt utvalg |
| Åsne Høgetveit | medlem av internasjonalt utvalg |
| Pål Julius Skogholt | leder av forberedende valgkomité til landsmøtet 2021 |
| Fylkeskommunalt |  |
| Bjarne Rhode | fylkesråd for utdanning, leder av Troms og Finnmark SV, medlem av fylkestingsgruppen (i permisjon så lenge han er fylkesråd) |
| Sigrid Bjørnhaug Hammer | leder av Troms og Finnmark SU og SUs medlem av fylkesstyret |
| Pål Julius Skogholt | leder av forberedende valgkomité til fylkesårsmøtet 2021 |
| Kommunalt  |
| Pål Julius Skogholt | gruppeleder, formannskapsmedlem, kommunestyremedlem og nestleder av Miljø-, klima og samferdselsutvalget |
| Abdallah Mohammed Ali | kommunestyremedlem, medlem av Helse og velferdsutvalget, og leder av Integreringsrådet |
| Åsne Høgetveit | formannskapsmedlem, kommunestyremedlem, og medlem av Kommune- og byutviklingsutvalget.  |
| Gunhild Johansen | leder av Helse- og velferdsutvalget og kommunestyremedlem |
| Benjamin Notkevich | leder av Oppvekst- og utdanningsutvalget og kommunestyremedlem |
| Maja Sandvik Lockert | kommunestyremedlem og medlem av Kultur-, idrett- og friluftslivutvalget |
| Sigrid Bjørnhaug Hammer | kommunestyremedlem og medlem av Miljø-, klima og samferdselsutvalget |
| Ingrid Hovda Lien | 1. vara til kommunestyret og medlem av Kommune- og byutviklingsutvalget |
| Marie Hella Lindberg  | 2. vara til kommunestyret |
| Gerd Karin Bjørhovde | 3. vara til kommunestyret og medlem av Kontrollutvalget |
| Matias Hogne Kjerstad | 4. vara til kommunestyret |
| Bi Haavind | 5. vara til kommunestyret |
| Elias Crogh | 6. vara til kommunestyret |
| Norun Kjerstad | 7. vara til kommunestyret |
|  |
| Jørund Jørgensen | leder av Skattetaksnemnda |
| Åsne Høgetveit | medlem i styret til Tromsøbadet |
| Sigrid Bjørnhaug Hammer | medlem av Likestillingsutvalget (ikke et hovedutvalg) |
| Stein Valkoinen | leder av Viltnemnda |
| Ellen Øseth | medlem av styret til Tromsø kommunale pensjonskasse |
| Maja Sandvik Lockert | medlem av styret til ASKO og av styret til Aurora Kino |
| May-Britt Ellingsen | nestleder i styret til Tromsø havn |
| Pål Julius Skogholt | medlem av styret til Remiks |
| Gunhild Johansen | medlem av styret til Tromsø parkering |
|  |  |

## ****Vedlegg 4. Forretningsordenen for styret i Tromsø SV****

## ****Forretningsorden for styret i Tromsø SV****

*Vedtatt på styremøtet 4. februar 2020*.

**§ 1 – Innkalling og utsending av sakspapirer**Lokallagstyret innkalles til møte med minst én ukes varsel. Lokallagsstyret kalles inn av leder eller av nestleder, kasserer eller sekretær. Et medlem av lokallagsstyret kan kreve at det blir kalt inn til møte.

Dersom en sak må avgjøres på så kort varsel at en frist ikke kan overholdes, kan styret hasteinnkalles på kort varsel. Et hasteinnkalt styremøte kan bare behandle den saken som har gjort det nødvendig med hastebehandling. Alternativt kan saken behandles på e-post.

Dagsorden og sakspapirer sendes fortrinnsvis ut en uke før møtet. Øvrige sakspapirer skal sendes ut så snart de er klare.

**§ 2 – Vedtaksførhet**Styret er bare vedtaksfør dersom antallet styremedlemmer tilstede tilsvarer minst halvparten av de faste representantene. Varamedlemmer som har møtt opp, tas med i beregningen. Minst ett av disse må være leder, nestleder, kasserer eller sekretær.

Ved forfall kan gjerne leder eller sekretær varsles.

**§ 3 – E-postbehandling**Et styremedlem kan foreslå en sak behandlet på e-post utenom ordinære styremøter. Ved e-postbehandling sendes saken med redegjørelse til alle styrets faste medlemmer og vararepresentanter med en frist for uttalelse eller forslag til endring. Det skal også sendes SMS til styrets medlemmer for å gjøre oppmerksom på saken og fristen.

Dersom minst ett styremedlem krever det, skal saken behandles i ekstraordinært eller ordinært styremøte i stedet for per e-post.

Styremedlemmer som ikke tilkjennegir innen fristen at de er imot et forslag, anses å støtte forslaget.

Vedtak som fattes ved e-postbehandling skal bekreftes på første ordinære møte etter e-postbehandlingen.

**§ 4 – Møteledelse**Lokallagsleder leder styremøtene, så fremt ikke møtet vedtar noe annet i det enkelte tilfelle

**§ 5 – Avstemminger**Ved stemmelikhet avgjøres spørsmålet ved leders dobbeltstemme.

**§ 6 – Taushetsplikt**Styremedlemmer har taushetsplikt om personsensitive opplysninger og identifiserende opplysninger de får kjennskap til i egenskap av vervet som styremedlem. Enkeltpersoners medlemskap i partiet er en slik personsensitiv opplysning.

**§ 7 – Leders fullmakter**Leders fullmakter reguleres av Tromsø SVs vedtekter § 11. Etter forretningsordenen har leder og kasserer imidlertid sammen signaturrett og rett til å tegne prokura for Tromsø SV. Dette inkluderer rett til å

1. Vedta innkjøp av varer eller tjenester innenfor rammen av vedtatt budsjett
2. Disponere valgkampsbudsjettet i forståelse med lokallaget.
3. Leder skal informere styret om bruk av fullmakt på førstkommende styremøte etter bruken.